CELEX: 31992R3114
Language: el
Date: 1992-10-28 00:00:00
Title: Κανονισμός (ΕΟΚ) αριθ. 3114/92 της Επιτροπής της 28ης Οκτωβρίου 1992 για την τροποποίηση του κανονισμού (ΕΟΚ) αριθ. 803/91 για λεπτομέρειες εφαρμογής για την εισαγωγή ελαιολάδου, καταγωγής Τυνησίας

Avis juridique important

|

31992R3114

Κανονισμός (ΕΟΚ) αριθ. 3114/92 της Επιτροπής της 28ης Οκτωβρίου 1992 για την τροποποίηση του κανονισμού (ΕΟΚ) αριθ. 803/91 για λεπτομέρειες εφαρμογής για την εισαγωγή ελαιολάδου, καταγωγής Τυνησίας  

Επίσημη Εφημερίδα αριθ. L 312 της 29/10/1992 σ. 0017 - 0017

ΚΑΝΟΝΙΣΜΟΣ (ΕΟΚ) αριθ. 3114/92 ΤΗΣ ΕΠΙΤΡΟΠΗΣ  της 28ης Οκτωβρίου 1992  για την τροποποίηση του κανονισμού (ΕΟΚ) αριθ. 803/91 για λεπτομέρειες εφαρμογής για την εισαγωγή ελαιολάδου καταγωγής ΤυνησίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 513/91 του Συμβουλίου της 25ης Φεβρουαρίου 1991 για τον καθορισμό των γενεκών κανόνων για την εισαγωγή ελαιολάδου καταγωγής Τυνησίας (1), και ιδίως το άρθρο 3,  Εκτιμώντας:  ότι με τον κανονισμό (ΕΟΚ) αριθ. 803/91 της Επιτροπής (2) καθορίστηκε μηνιαίο χρονοδιάγραμμα για την έκδοση πιστοποιητικών εισαγωγής ελαιολάδου καταγωγής Τυνησίας, η περίοδος υποβολής των αιτήσεων, καθώς και η διάρκεια ισχύος τους-  ότι η ειδική εισφορά που εφαρμόζεται στις εισαγωγές ελαιολάδου καταγωγής Τυνησίας για την περίοδο 1991/92 καθορίστηκε το Μάιο 1992- ότι εξ ' αυτού προκύπτει επιβράδυνση του ρυθμού των εισαγωγών εις τρόπον ώστε να μην μπορεί να χρησιμοποιηθεί το σύνολο  της ετήσιας ποσόστωσης πριν από το τέλος της τρέχουσας περιόδου- ότι, για να αντιμετωπιστεί η κατάσταση αυτή, πρέπει να χορηγηθεί για την περίοδο 1991/92 συμπληρωματική προθεσμία για να είναι δυνατόν να εξαντληθεί η ετήσια ποσόστωση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 803/91 τροποποιείται ως εξής:  1. στο άρθρο 1 παράγραφος 2 προστίθεται το ακόλουθο εδάφιο:  "Εντούτοις για την περίοδο 1991/92, η υπόλοιπη ποσότητα για την ποσόστωση των 46 000 τόνων που δεν χρησιμοποιήθηκε έως τις 31 Οκτωβρίου 1992 μπορεί να χρησιμοποιηθεί έως τις 15 Νοεμβρίου 1992"-  2. στο άρθρο 2 παράγραφος 2 προστίθεται το ακόλουθο εδάφιο:  "Κατά παρέκκλιση από το προηγούμενο εδάφιο, όσον αφορά την περίοδο 1991/92 οι αιτήσεις για τη χορήγηση πιστοποιητικού μπορούν να υποβληθούν έως τις 10 Νοεμβρίου 1992"-  3. στο άρθρο 3, στο τέλος του πρώτου εδαφίου, προστίθεται το ακόλουθο κείμενο:  "Εντούτοις, για την περίοδο 1991/92, η ημερομηνία λήξεως είναι η 20 Νοεμβρίου 1992".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 56 της 2. 3. 1991, σ. 1. (2) ΕΕ αριθ. L 82 της 28. 3. 1991, σ. 35.